pythainlp/thai_wikipedia_clean_20230101 huggingface dataset:
ก่อนเริ่มการแข่งขัน ทางรายการจะมอบถ้วยสุดยอดแฟนพันธุ์แท้ในแต่ละด้าน โดยกติกาจะคล้ายคลึงกับ Fan of the Year ในแต่ละปี คือ ผู้เข้าแข่งขันจะต้องเล่น Classic Game ทั้ง 4 หมวดจนครบ แต่จะแตกต่างจาก Fan of the Year ตรงที่ ผู้เข้าแข่งขันจะมีสิทธิ์เลือกลำดับหมวดเองตามใจชอบ และสามารถขอหยุดพักการแข่งขันของตัวเองได้ 1 ครั้ง โดยหลังจากเล่นเกมแต่ละเกมเสร็จสิ้น ผู้เข้าแข่งขันจะตัดสินใจว่า จะเล่นต่อ หรือขอหยุดพักได้ ซึ่งเมื่อขอหยุดพัก หรือเล่นครบทั้ง 4 หมวด ผู้เข้าแข่งขันคนนั้นจะต้องเลือกผู้เข้าแข่งคนอื่น มาแข่งต่อทันที แต่ถ้าหากใช้สิทธิ์ขอหยุดพักไปแล้ว ต้องเล่นต่อจนครบ 4 หมวด ซึ่งผู้ที่ทำคะแนนรวมทั้ง 4 หมวด ได้มากที่สุด จะได้ครองตำแหน่ง สุดยอดแฟนพันธุ์แท้ ซูเปอร์แฟน ทันที
สภาแฟนพันธุ์แท้.
สุดยอดแฟนพันธุ์แท้ในสภาแฟนพันธุ์แท้ประกอบไปด้วย
ประเทศแอลเบเนียในยูโรเปียนเกมส์ 2015
ประเทศแอลเบเนีย ได้เข้าร่วมการแข่งขัน กีฬายูโรเปียนเกมส์ 2015 ณ เมืองบากู ประเทศอาเซอร์ไบจาน ตั้งแต่วันที่ 12 ถึง 28 มิถุนายน พ.ศ. 2558
ประเทศอันดอร์ราในยูโรเปียนเกมส์ 2015
ประเทศอันดอร์รา ได้เข้าร่วมการแข่งขัน กีฬายูโรเปียนเกมส์ 2015 ณ เมืองบากู ประเทศอาเซอร์ไบจาน ตั้งแต่วันที่ 12 ถึง 28 มิถุนายน พ.ศ. 2558
ภาพยนตร์ของแพตเตอร์สัน–กิมลิน
ภาพยนตร์ของแพตเตอร์สัน–กิมลิน  หรือที่รู้จักในชื่อ ภาพยนตร์ของแพตเตอร์สัน (Patterson film; ตัวย่อ: PGF) เป็นภาพยนตร์ขนาดสั้น ที่ได้ชื่อว่าเป็นภาพยนตร์หรือภาพเคลื่อนไหวของบิ๊กฟุต สัตว์ประหลาดรูปร่างคล้ายมนุษย์กึ่งลิงใหญ่ ที่มีรูปร่างใหญ่โตเชื่อกันว่าอาศัยอยู่ในป่าของหลายพื้นที่ในสหรัฐอเมริกาและแคนาดา ที่ดีที่สุดเท่าที่เคยมีมา
การถ่ายทำและการวิเคราะห์.
ภาพยนตร์ถ่ายด้วยฟิล์มสีขนาด 16 มิลลิเมตร ความยาว 953 เฟรม เป็นเวลา 59.5 วินาที
ในวันที่ 20 ตุลาคม ค.ศ. 1967 โดย โรเจอร์ แพตเตอร์สัน (เกิด: 14 กุมภาพันธ์ ค.ศ. 1933 เสียชีวิต: 15 มกราคม ค.ศ. 1972 จากโรคมะเร็ง) นักสร้างภาพยนตร์สมัครเล่น และโรเบิร์ต หรือ บ็อบ กิมลิน (เกิด: 18 ตุลาคม ค.ศ. 1931) ได้เดินทางไปยังบลัฟฟ์ครีก ซึ่งเป็นสาขาของแม่น้ำคลาแมท อยู่ห่าง 86 ไมล์ ทางตอนเหนือของยูเรกา ในรัฐแคลิฟอร์เนีย เพื่อถ่ายทำสารคดีเกี่ยวกับบิ๊กฟุต สัตว์ประหลาดขนดกที่กล่าวกันว่ามีรูปร่างคล้ายมนุษย์ขนาดใหญ่ ที่เชื่อว่าอาศัยอยู่ในป่าของอเมริกาเหนือ ที่ก่อนหน้านั้นในปี ค.ศ. 1958 มีรายงานว่ามีคนงานก่อสร้างผู้หนึ่งได้หล่อรูปรอยเท้าขนาดยาว 17 นิ้วครึ่งของมันได้จากสถานที่ใกล้กับที่นี่ และปรากฏเป็นข่าวทางหน้าหนังสือพิมพ์จนโด่งดัง และทำให้ชื่อบิ๊กฟุตเป็นที่รู้จักไปโดยทั่ว
ในปี ค.ศ. 2004 บ็อบ กิมลิน ได้ให้สัมภาษณ์ถึงวันที่ถ่ายทำภาพยนตร์นี้ว่าทั้งเราคู่ขี่ม้าไปในป่าของบลัฟฟ์ครีก เป็นวันที่มีอากาศดี ห่างจากที่ตั้งที่พักประมาณ 2 ไมล์ ใกล้กับลำธาร เมื่อเรามาจนถึงสถานที่ ก็มีต้นไม้ใหญ่ล้มโดยส่วนรากยังอยู่ในดินเหมือนรังอีกา และก็เห็นบิ๊กฟุตยืนอยู่ข้าง ๆ ลำธารบนฝั่งตรงข้าม ตัวมันมีขนาดใหญ่มาก ม้าทั้งคู่ก็ตื่นกลัว ในความชุลมุนตอนนั้น แพตเตอร์สันก็หยิบเอากล้องออกมากระเป๋าสัมภาระที่ติดไว้ที่ข้างอานม้า ส่วนกิมลินก็เฝ้ามองสัตว์ตัวนั้นอยู่ ขณะที่ทั้งคู่ทำให้ม้าสงบลงได้ แพตเตอร์สันก็วิ่งข้ามลำธารไปและหยิบกล้องขึ้นมาเล็ง แล้วเขาก็สะดุดขาตัวเองล้มลงไปจนคุกเข่า ก่อนจะลุกขึ้นมาและวิ่งไปที่ท่อนซุงท่อนหนึ่งที่อยู่ห่างออกไปเล็กน้อย เขายืนทรงตัวอยู่บนนั้น ส่วนกิมลินก็ขี่ม้าข้ามลำธารไปและหยุดอยู่ตรงนั้น สัตว์ตัวนั้นหันตัวกลับมาเพียงเล็กน้อยด้วยหัวไหล่ และเหมือนกับมองกลับมายังทั้งคู่ ซึ่งเป็นตอนที่กิมลินขี่ม้าข้ามลำธารไป เป็นตอนที่มันเดินแกว่งแขนจากไป กิมลินมองมันจากด้านหลังโดยมีต้นไม้บังขวางอยู่ระหว่างแพตเตอร์สันกับสัตว์ประหลาดตัวนั้น แพตเตอร์สันคงอยากจะถ่ายให้ดีขึ้นจึงย้ายที่ยืน และขอให้กิมลินระวังให้เขา กิมลินหยิบปืนไรเฟิลออกมาคอยระวังโดยมิได้ตั้งใจจะยิงไปถูกมัน และสัตว์ประหลาดตัวนั้นก็เดินจากไปในป่าทึบ ทั้งคู่ยังตามมันไปอีกไมล์ แต่ก็ไม่พบเห็นมันอีก แต่ไม่เพียงเท่านั้นทั้งคู่ยังพบรอยเท้าที่คิดว่าหนักประมาณ 350 ปอนด์ แต่การตรวจสอบในตอนหลังด้วยเครื่องวัดรอยพิมพ์คาดว่า สัตว์ตัวนี้น่าจะหนักถึง 700 ปอนด์ หรือหลายเท่าที่กิมลินคิดไว้
เมื่อภาพยนตร์ชุดนี้ได้ถูกเผยแพร่ออก ก่อให้เกิดเป็นข้อถกเถียงมากมาย บ้างก็ว่าเป็นเรื่องหลอกลวง โดยให้คนที่มีรูปร่างใหญ่สวมใส่ชุดที่มีขนเหมือนลิงใหญ่ โดยบางคนอ้างว่าตนเป็นคนที่สวมใส่ชุดนั้นก็มี แต่ก็ไม่มีใครสามารถที่จะพิสูจน์ได้จริง ซึ่งบางคนไม่รู้ซะด้วยซ้ำว่าจะไปถึงที่สถานที่ถ่ายทำได้อย่างไร และมีบางข้อมูลระบุว่า คนที่สวมใส่ชุดขนสัตว์นั้นชื่อ เจอร์รีย์ รอมนีย์ ซึ่งเป็นผู้มีรูปร่างใหญ่ น้ำหนักตัวมาก โดยผู้เปิดเผย คือ ไคลด์ ไรน์เก ซึ่งเป็นเจ้าหน้าที่ของบริษัทสร้างภาพยนตร์แห่งหนึ่ง ไรน์เกอ้างว่าแพตเตอร์สันก็เป็นพนักงานคนหนึ่งของบริษัทที่ได้รับคำสั่งจากประธานบริษัทให้ไปถ่ายทำภาพยนตร์เกี่ยวกับบิ๊กฟุต และรอมนีย์เองก็เป็นเพื่อนกับประธานบริษัท ก่อนหน้านั้นก็เคยรับบทเด่นในภาพยนตร์เรื่องหนึ่งของบริษัท ซึ่งท่าทางการเดินของเขาเหมือนกับบิ๊กฟุตในภาพยนตร์ชุดนี้ ซึ่งกิมลินบอกว่าเรื่องดังกล่าวทำให้เขาถูกกล่าวหาและเยาะเย้ยมาเป็นเวลานาน ถึงขนาดที่ภรรยาของเขาหัวเสียถึงขนาดจะเลิกรากันด้วยซ้ำ
ได้มีการนำภาพยนตร์นี้ไปขยายเพื่อวิเคราะห์ให้เห็นชัด แต่ไม่ปรากฏพบตะเข็บหรือรอยต่อของชุด แต่เห็นว่ามีกล้ามเนื้อไบเซ็ปขนาดใหญ่ที่ต้นขากระเพื่อมขณะที่มันเดิน นักวิทยาศาสตร์ผู้เชี่ยวชาญเรื่องความรู้สึกและการเคลื่อนไหวของมนุษย์ แห่งมหาวิทยาลัยมินนิโซตา ในปี ค.ศ. 2004 ได้ทดสอบร่วมกับนักวิทยาศาสตร์ผู้เชี่ยวชาญเรื่องสัตว์เลี้ยงลูกด้วยนม ด้วยการให้อาสาสมัครที่เป็นนักกีฬาที่มีกล้ามเนื้อยืดหยุ่นทดลองเดินแบบสัตว์ในภาพยนตร์ดูบ้าง และสังเกตแบบเฟรมต่อเฟรม สรุปได้ว่า มนุษย์ธรรมดาไม่สามารถเดินด้วยท่าทางแบบนั้นหรือทำซ้ำได้ เพราะมีการพลิกของกล้ามเนื้อด้านข้างของส่วนขาและเท้าที่ค่อนข้างแปลก รวมถึงไม่ใช่ท่าเดินของสัตว์จำพวกลิงเท่าที่รู้จักในปัจจุบันนี้ด้วย และภาพยนตร์ชุดนี้ยังได้นำไปทดสอบต่อ โดยการใช้ฟิล์มต้นฉบับถ่ายซ้ำด้วยกล้องดิจิทัลเพื่อขยายให้เห็นชัด โดยผู้ค้นคว้าเรื่องบิ๊กฟุตและนักวานรวิทยาอีกกลุ่ม แต่ทว่าภาพที่ได้แตกพร่าเกินไป แต่เมื่อนำฟิล์มดิจิทัลที่ถ่ายฟิล์มต้นฉบับมาดู ก็เห็นชัดขึ้น สามารถเห็นถึงลักษณะรายละเอียดของใบหน้า ว่ามีรูจมูก และปาก มีกล้ามเนื้อวงรอบหน้า และกล้ามเนื้อมุมขากรรไกรที่พัฒนามาเป็นอย่างดีใช้สำหรับขยับกราม เห็นปากขยับเปิดออกและปิดลง รวมถึงมีความเหมือนของตำแหน่งปากกับชิมแปนซี ขณะที่กิมลินบอกว่า ในวันนั้นเขาเห็นใบหน้าของมันชัดเจน
Patterson–Gimlin film
ภาพยนตร์ของแพตเตอร์สัน
Patterson film
โอเฌเซ นิส
สโมสรกายบริหารโอลิมปิกนิสโกตดาซูร์ (lang|fr|Olympique Gymnaste Club Nice) หรือเรียกกันโดยทั่วไปว่า โอเฌเซ นิส
หรือเพียงแค่ นิส  เป็นสโมสรฟุตบอลอาชีพในประเทศฝรั่งเศส ตั้งอยู่ในเมืองนิส แคว้นพรอว็องซาลป์โกตดาซูร์ ประเทศฝรั่งเศส ก่อตั้งขึ้นในปี ค.ศ. 1904 ปัจจุบันลงเล่นอยู่ในลีกเอิง ลีกสูงสุดของประเทศฝรั่งเศส มีสนามเหย้าคือ อลิอันซ์ริวีเอรา มีผู้จัดการทีมคือ ปาทริก วีเยรา และกัปตันทีมคือ ดังชี บงฟิง กอสตา ซังตุส ซึ่งเล่นอยู่ในตำแหน่งกองหลัง
นิส ก่อตั้งขึ้นภายใต้ชื่อ "สโมสรกายบริหารนิส" (Gymnaste Club de Nice) และเป็นหนึ่งในทีมสมาชิกก่อตั้งลีกสูงสุด ในฤดูกาล 1932–33 สโมสรได้แชมป์ลีกเอิงมาแล้วทั้งหมด 4 ครั้ง กุปเดอฟร็องส์ อีก 3 สมัย และทรอเฟเดช็องปียง อีก 1 สมัย นิส ประสบความสำเร็จมากที่สุดในช่วงคริสต์ทศวรรษ 1950 โดยมีผูจัดการทีม คือ นูมา อันดอยร์, วิลเลียม เบอร์รี่ และฌอง ลูเซียโน แชมป์สุดท้ายของพวกเขาคือแชมป์ กุปเดอฟร็องส์ ในปี 1997 หลังจากที่เอาชนะแก็งก็อง 4-3 ในการดวลจุดโทษในนัดชิงชนะเลิศ หลังจากเสมอกันใน 90 นาที 1-1 ได้สำเร็จ โดยสีเสื้อของนีซเป็นสีแดงและสีดำ
ในช่วงที่สโมสรประสบความสำเร็จในคริสต์ทศวรรษ 1950 นีซเป็นหนึ่งในสโมสรฝรั่งเศสกลุ่มแรกที่รวมผู้เล่นจากต่างชาติเข้าไว้ด้วยกันได้สำเร็จ ผู้เล่นที่มีชื่อเสียง ได้แก่ Héctor De Bourgoing, Pancho Gonzales, Victor Nurenberg และ Joaquín Valle ซึ่งเป็นผู้ทำประตูสูงสุดตลอดกาลของสโมสร
จากปี คศ. 1927 ถึงปีค. ศ. 2013 นีซมีสนามเหย้าคือ Stade Municipal du Ray หรือโดยปกติจะเรียกสั้นๆเพียง Stade du Ray เท่านั้น สนามกีฬาแห่งนี้เป็นที่รู้จักกันอย่างเป็นทางการว่าStade Léo-Lagrange ซึ่งตั้งชื่อตามนักการเมืองชาวฝรั่งเศสที่ สนามได้ผ่านการบูรณะหลายครั้งล่าสุดในปี 1997 และมีความจุ 17,415 ที่นั้ง สนามกีฬาเป็นที่นิยมสำหรับแฟนๆที่อยู่ในใจกลางเมือง แต่ไม่สามารถรองรับความจุของผู้คนในเมืองได้ที่มีจำนวนมหาศาลอย่างเพียงพอ
นีซเริ่มมีความพยายามที่จะสร้างสนามกีฬาแห่งใหม่ขึ้นในปี 2002 ในความพยายามครั้งแรกสโมสรได้รับการวิพากษ์วิจารณ์อย่างหนักจากนักการเมืองท้องถิ่นที่ตั้งคำถามถึงประโยชน์และรูปแบบของสนามกีฬา อย่างไรก็ตามข้อเสนอของสโมสรได้ผ่านการพิจารณาและเริ่มดำเนินการในเดือนกรกฎาคม
"ณ วันที่ 3 สิงหาคม 2022."
"​(ยืมตัวจากลาซิโอ​)"​
"​(ยืมตัวจากนาโปลี​)​"​
ไหนว่าจะจำ
ไหนว่าจะจำ เป็นเพลงที่ประพันธ์ขึ้นโดยพยงค์ มุกดา และบันทึกลงแผ่นเสียงเป็นครั้งแรกจากการขับร้องของสุรพล สมบัติเจริญในแนวเพลงลูกทุ่ง
หลังจากที่สุรพล สมบัติเจริญ เสียชีวิตลงในปี พ.ศ. 2511 พยงค์ มุกดา ซึ่งเป็นผู้ประพันธ์เพลง ได้มอบเพลงนี้ให้กับวงดิ อิมพอสซิเบิ้ล นำไปบรรเลงใหม่ในแนวเพลงสตริงคอมโบ ขับร้องโดยวินัย พันธุรักษ์ ในอัลบั้ม เป็นไปไม่ได้ ซึ่งเป็นสตูดิโออัลบั้มชุดแรกของวง ออกจำหน่ายในปี พ.ศ. 2515 และอัลบั้มนี้ประสบความสำเร็จอย่างมาก โดยถือเป็นเวอร์ชันที่ทำให้เพลงนี้เป็นที่รู้จักมากที่สุด ตลอดจนเป็นหนึ่งในเพลงประจำตัวของวินัย พันธุรักษ์
ต่อมาเพลงนี้ได้ถูกนำมาบรรเลงใหม่อีกหลายครั้ง ในรูปแบบต่างๆกันจากศิลปินหลายคน เช่น การนำมาบรรเลงเป็นเพลงร็อก ในโปรเจกต์ "ร็อกอำพัน" โดย เจี๊ยบ - พิสุทธิ์ ทรัพย์วิจิตร และ เป้ - อนุวรรตน์ ทับวัง (เป้ ไฮร็อค) ในปี พ.ศ. 2537 ซึ่งสามารถทำยอดขายได้ถึง 2 ล้านชุด
โมบิลสูทกันดั้มเทคเคนสึ โนะ ออแฟ็น
ค็อนราท เก็สส์เนอร์
ค็อนราท เก็สส์เนอร์ (; 26 มีนาคม ค.ศ. 1516 – 13 ธันวาคม ค.ศ. 1565) เป็นนักธรรมชาติวิทยา แพทย์และนักภาษาศาสตร์ชาวสวิส เกิดที่เมืองซูริก เป็นบุตรชายของเออร์ซุส เก็สส์เนอร์ และอกาเธอ ฟริตซ์ (หรือ ฟริก) ต่อมาเก็สส์เนอร์ไปอาศัยอยู่กับลุงที่ทำงานด้านสมุนไพร ทำให้เขาสนใจด้านพืชตั้งแต่เด็ก เก็สส์เนอร์เรียนที่เมืองซูริกและเซมินารีในเฟรามึนสเตอร์และได้รับการสนับสนุนให้เรียนที่มหาวิทยาลัยสทราซบูร์และมหาวิทยาลัยบูร์ช หลังบิดาเสียชีวิตในสงครามคัพเพิลครั้งที่สอง เก็สส์เนอร์ย้ายไปอยู่ที่เมืองสทราซบูร์และเรียนภาษาฮีบรูที่สถาบันในเมืองนั้น แต่ความขัดแย้งทางศาสนาทำให้เขาต้องย้ายกลับมาอยู่ที่ซูริก ต่อมาเก็สส์เนอร์แต่งงานกับบาร์บารา ซิงเจอรินและได้รับความช่วยเหลือจากเพื่อนให้เข้าเรียนที่เมืองบาเซิลในปี ค.ศ. 1536 และดำรงตำแหน่งศาสตราจารย์ด้านภาษากรีกที่มหาวิทยาลัยโลซานน์ในปีต่อมา ในปี ค.ศ. 1540 เก็สส์เนอร์ย้ายไปอยู่ที่เมืองมงเปอลีเยเพื่อเรียนวิชาแพทย์และกลับมาซูริกเพื่อทำงานเป็นแพทย์และสอนหนังสือ เก็สส์เนอร์เสียชีวิตด้วยกาฬโรคในปี ค.ศ. 1565
เก็สส์เนอร์มีผลงานที่สำคัญคือ "Historia animalium" ("ประวัติศาสตร์ของสัตว์") ซึ่งเป็นสารานุกรมจำนวน 5 เล่มที่บันทึกข้อมูลเกี่ยวกับสัตว์ทุกชนิดที่รู้จักในสมัยนั้น ถือเป็นหนึ่งในผลงานด้านสัตววิทยายุคใหม่ ต่อมาชื่อของเก็สส์เนอร์ได้รับการนำไปตั้งเป็นชื่อวงศ์ว่านไก่แดง (Gesneriaceae), สกุลพืช "Gesneria" และสกุลผีเสื้อกลางคืน "Gesneria"
เจ้าหญิงมารีแห่งออร์เลอ็อง
เจ้าหญิงมารีแห่งออร์เลอ็อง  เป็นเจ้าหญิงชาวฝรั่งเศสซึ่งอภิเษกสมรสเข้าสู่พระราชวงศ์เดนมาร์ก
เจ้าหญิงมารีแห่งออร์เลอ็องเป็นพระราชธิดาองค์ใหญ่ในรอแบร็ต ดยุกแห่งชาทร์ ที่ประสูติแก่เจ้าหญิงฟร็องซัวแห่งออร์เลอ็อง บิดาของพระนางเป็นโอรสองค์รองในแฟร์ดีนันด์ ฟีลิปป์ ดยุกแห่งออร์เลอ็อง กับดัชเชสเฮเลนาแห่งเมคเลินบวร์ค-ชเวรีน เจ้าหญิงมารีแห่งออร์เลอ็องประสูติในช่วงที่รัชสมัยของจักรพรรดินโปเลียนที่ 3 พระนางซึ่งเกิดมาในตระกูลซึ่งเป็นคู่แข่งทางการเมืองกับราชวงศ์โบนาปาร์ต จึงต้องไปเติบโตอยู่ในอังกฤษ ซึ่งครอบครัวของพระนางได้ย้ายไปอังกฤษในปี ค.ศ. 1848 แต่หลังจากราชวงศ์โบนาปาร์ตสิ้นอำนาจ ครอบครัวของพระนางก็ได้ย้ายกลับไปฝรั่งเศสอีกครั้งในปี 1871
หลังจากได้รับพระราชานุญาติจากพระสันตะปาปา เธอก็อภิเษกสมรสกับเจ้าชายวัลเดมาร์แห่งเดนมาร์กในปี ค.ศ. 1885 ซึ่งเป็นพระราชโอรสในพระเจ้าคริสเตียนที่ 9 แห่งเดนมาร์ก และพระสวามีของพระนางยังเป็นพระอนุชาของจักรพรรดินีมารีเยียแห่งรัสเซียอีกด้วย ซึ่งเจ้าชายวัลเดอร์มาร์ถือเป็นพระสหายคนสนิทของพระบาทสมเด็จพระจุลจอมเกล้าเจ้าอยู่หัว เจ้าหญิงมารีแห่งออร์เลอ็องมีความคิดแบบหัวสมัยใหม่ ทรงเชื่อในความเท่าเทียมทางสังคม แม้ว่าพระองค์จะเป็นเจ้าแต่พระองค์ก็ไม่โปรดพิธีรีตอง มักจะทำองค์ง่ายๆ ทรงโปรดการถ่ายภาพ, วาดภาพ และขี่ม้า พระนางถือเป็นบุคคลที่มีอิทธิพลทางการเมืองในเดนมาร์กและฝรั่งเศส ทรงมีส่วนในการจัดตั้งพันธมิตรฝรั่งเศส-รัสเซียในปี 1894 ตลอดจนสนธิสัญญาสันติภาพฝรั่งเศส-เยอรมันจากความขัดแย้งเรื่องอาณานิคมโมร็อกโก และในปี 1902 ทรงคัดค้านราชสำนักเดนมาร์กในการยกอาณานิคมแดนิชอินดีส์ให้แก่สหรัฐอเมริกา
พระนางสิ้นพระชนม์ในวันที่ 4 ธันวาคม ค.ศ. 1909 ในขณะที่พระสวามีและพระโอรสทั้งสามกำลังประทับอยู่ในอินเดียเพื่อรอเดินทางต่อไปยังสยาม
กิลเบิร์ต คูมสัน
กิลเบิร์ต คูมสัน (; เกิดวันที่ 9 กันยายน ค.ศ. 1994) เป็นนักฟุตบอลชาวกาน่า ปัจจุบันลงเล่น ในตำแหน่งกองหน้า และปีก ให้กับสโมสรเอฟเคโบโด/กลิมต์ ในเอลีเตอเซเรียน ลีกสูงสุดของประเทศนอร์เวย์ และทีมชาติกานา
คูมสัน เริ่มต้นอาขีพนักฟุตบอลกับทีมเยาวชนของอาแจกซ์ อักกรา เขาเคยได้รับการติดต่อให้ไปเข้าทดสอบฟุตบอลกับ สโตกซิตี แต่เนื่องจากเขามีปัญหาในเรื่องวีซา ทำให้ไม่สามารถขอใบอนุญาตทำงานได้ เขาเดินทางมาที่ประเทศไทย จากคำแนะนำจาก ปีเตอร์ บัตเลอร์ ผู้อำนวยการด้านเทคนิคของบีอีซี เทโรศาสน และจึงได้เซ็นสัญญาอาชีพ เขาลงเล่นให้กับทีมเป็นเวลา 3 ปี แล้วจึงย้ายสู่ทีม ซองน์ดาล ในเอลีเตอเซเรียน และย้ายเข้าร่วมทีมบรอมม์ ทีมร่วมลีกในอีก 2 ปีถัดมาใน 28 กันยายน ค.ศ. 2020 คูมสัน ได้ย้ายเข้าร่วมทีมคาซึมพาชา ในลีกสูงสุดของประเทศตุรกีเพียงปีเดียว และย้ายไปโบโด/กลิมต์ในปีถัดมา
คูมสัน ยังเคยมีชื่อติดทีมชาติกานาชุดใหญ่เพื่อแข่งขันฟุตบอลโลก 2018 รอบคัดเลือก กับ ยูกันดา และกระชับมิตรกับแอฟริกาใต้ ในเดือนตุลาคม ค.ศ. 2016 ซึ่งเขาได้ลงเล่นในเกมกับแอฟริกาใต้
ท่านหญิงคาซูงะ
ท่านหญิงคาซูงะ  หรือชื่อจริงว่า ไซโต ฟูกุ (; พ.ศ. 2122 — 26 ตุลาคม พ.ศ. 2186) เป็นสุภาพสตรีจากตระกูลซะมุไรที่มีชื่อเสียงแห่งยุคอะซุชิโมะโมะยะมะจนถึงยุคเอะโดะ และเป็นนางนมของโทะกุงะวะ อิเอะมิสึ โชกุนรัฐบาลเอะโดะ
ท่านหญิงคาซูงะเกิดในตระกูลซะมุไรที่มีชื่อเสียง เป็นธิดาของไซโต โทะชิมิสึ ผู้ติดตามของอะเกะชิ มิสึฮิเดะ ส่วนมารดาเป็นธิดาของอินะบะ โยะชิมิชิ
เธอสมรสกับอินะบะ มะซะนะริ มีบุตรด้วยกันสามคน หนึ่งในนั้นคืออินะบะ มะซะกะสึ นอกจากนี้ยังรับอุปการะฮตตะ มะซะโตะชิ บุตรของฮตตะ มะซะโมะริ ผู้เป็นที่ปรึกษาของโชกุนอิเอะยะซุ ที่ต่อมาท่านหญิงคะซุงะได้เป็นนางนมของโทะกุงะวะ อิเอะมิสึ และรับบรรดาศักดิ์เป็นนางในชั้นสูง  สูงศักดิ์ยิ่งกว่าสตรีนางใดในปราสาทเอะโดะ
ในปี 2172 เธอเข้าเฝ้าจักรพรรดิ ณ ราชสำนักเคียวโตะ และมีพระกรุณาโปรดเกล้าเลื่อนบรรดาศักดิ์เป็นกรณีพิเศษเป็นนางในชั้นสูงขั้นที่สอง และถูกเรียกอย่างยกย่องว่า "ท่านหญิงคะซุงะ" มาแต่นั้น
ท่านหญิงคาซูงะถึงแก่กรรมเมื่อวันที่ 26 ตุลาคม พ.ศ. 2186 มีพิธีปลงศพ ณ วัดริงโช บุงเกียว กรุงโตเกียว ภายในวัดดังกล่าวได้เก็บรักษาภาพของเธอที่วาดโดยคะโน ทังยู ส่วนย่านคะซุงะในเขตบุงเกียวก็ตั้งตามนามของเธอ
ด็อกเตอร์ สเตรนจ์ จอมเวทย์มหากาฬ
Pimpinella anisum
พีดับเบิลยูจี เวิลด์แชมเปียนชิป
แชมป์โลก PWG เป็นตำแหน่งแชมป์โลกของสมาคม Pro Wrestling Guerrilla (PWG) ก่อตั้งขึ้นเมื่อวันที่ 30 สิงหาคม ค.ศ. 2003
PWG World Championship
List of PWG World Champions
List of ROH World Tag Team Champions
List of ROH World Champions
พีดับเบิลยูจี เวิลด์ แทกทีม แชมเปียนชิป
พีดับเบิลยูจี เวิลด์ แทกทีม แชมเปียนชิป เป็นตำแหน่งแชมป์แทกทีมของสมาคม Pro Wrestling Guerrilla (PWG) ก่อตั้งขึ้นเมื่อวันที่ 24 มกราคม ค.ศ. 2004
PWG World Tag Team Championship
List of PWG World Tag Team Champions
กุกบุยโป้ว
กุกบุยโป้ว (; , "กู่ซุ่ยปู่" หรือ "กุกบุยโป้ว" ในภาษาจีนแต้จิ๋ว) เป็นเฟินชนิดหนึ่งในวงศ์ Polypodiaceae เป็นพืชท้องถิ่นในเอเชียตะวันออก รวมทั้งจีนตะวันออก ภายนอกเป็นสีแดงอมน้ำตาล มีเกล็ดเล็กคล้ายขนอ่อนปกคลุมทั่วไป ด้านในเป็นสีแดงอมน้ำตาล ใช้เป็นยาในแพทย์แผนจีน ในเอเชียนิยมอ้างถึงพืชชนิดนี้ด้วยชื่อพ้อง "Drynaria fortunei" รากใช้ทำยาบำรุงกระดูก บำรุงไตแก้ปวด แก้อักเสบ สารออกฤทธิ์ที่สำคัญในเหง้าคือ Flavan-3-ol และpropelargonidin
Drynaria roosii
List of TNA World Heavyweight Champions
List of TNA X Division Champions
ปาร์ตี (เพลงเกิลส์เจเนอเรชัน)
"ปาร์ตี"  เป็นเพลงของวงเกิร์ลกรุปเกาหลีใต้ เกิลส์เจเนอเรชัน จากสตูดิโออัลบั้มที่ห้า "ไลออนฮาตส์" (2015) ออกจำหน่ายเป็นซิงเกิลนำของอัลบั้ม โดยค่ายเอสเอ็มเอนเตอร์เทนเมนต์เมื่อวันที่ 7 กรกฎาคม ค.ศ. 2015 เพลงเขียนโดย โช ยุน-คย็อง และดนตรีประกอบโดย อาลบี อัลเวลล์สัน, คริส ยัง และชิน แอกเนส "ปาร์ตี" เป็นเพลงแนวบับเบิลกัมป็อปและอิเล็กโทรป็อปที่มีคุณสมบัติของเครื่องสังเคราะห์เสียง, กีต้าร์ และออโต-จูน ในการเรียบเรียงเสียงดนตรี เพื่อเป็นการส่งเสริมเพลงและอัลบั้มนี้ เกิลส์เจเนอเรชันแสดง "ปาร์ตี" ในรายการเพลงเกาหลีใต้หลายรายการ รวมถึงรายการ "มิวสิกแบงก์", "มิวสิกคอร์" และ"อินกีกาโย" สำหรับมิวสิกวิดีโอกำกับโดยฮง ว็อน-กี ยังได้รับการปล่อยออกมาในวันที่ 7 กรกฎาคม
เพลงได้รับคำวิจารณ์ว่าเป็นที่ชื่นชอบจากนักวิจารณ์เพลง ซึ่งยกย่องเรื่องแนวดนตรีที่ฟังติดหู และถูกนำไปเปรียบเทียบกับเพลง "แคลิฟอร์เนียเกิลส์" ของเคที เพร์รี และ "เก็ตลักกี" ของดาฟต์พังก์ ซิงเกิลประสบความสำเร็จในเกาหลีใต้—ยอดขายดิจิทัล ขึ้นอันดับหนึ่งบนแกออนดิจิทัลชาร์ต ในขณะที่ขายทางกายภาพขึ้นถึงอันดับสองบนแกออนอัลบั้มชาร์ต เพลงขายได้มากกว่า 843,000 ซิงเกิล ในเกาหลีใต้เมื่อเดือนธันวาคม ค.ศ. 2015 เพลงยังติดอันดับสิบบนชาร์ตเจแปนฮอต 100 และอันดับสี่บนชาร์ตบิลบอร์ดเวิลด์ดิจิทัลซองส์
วงเกิร์ลกรุปเกาหลีใต้ เกิลส์เจเนอเรชัน ได้ประสบความสำเร็จในวงการเพลงเอเชียที่มีซิงเกิลฮิตอย่างเช่น "จี" และ "ไอกอตอะบอย" นับตั้งแต่การเปิดตัวในปี ค.ศ. 2007 เป็นวงเกิร์ลกรุปที่มีสมาชิกถึงเก้าคน ซึ่งประกอบไปด้วย แทย็อน, ซันนี, ทิฟฟานี, ฮโยย็อน, ยูรี, ซูย็อง, ยุนอา, ซอฮย็อน และเจสสิกา ในเดือนกันยายน ค.ศ. 2014 เจสสิกาประกาศว่าถูกถอดออกจากวง ภายหลังเอสเอ็มเอนเตอร์เทนเมนต์ได้ออกมายืนยันเรื่องดังกล่าวและระบุว่าเจสสิกาได้พ้นสภาพการเป็นสมาชิกเกิลส์เจเนอเรชัน เนื่องจากความขัดแย้งระหว่างเธอกับตารางงานของกลุ่มและธุรกิจแฟชัน บล็องเอต์เอแกลร์ ของเธอเอง โดยเกิลส์เจเนอเรชันยังคงดำเนินต่อด้วยสมาชิกที่เหลือเพียง 8 คนหลังจากนี้
เกิลส์เจเนอเรชันประกาศปล่อยซิงเกิลแรกที่มีสมาชิกเพียงแปดคน หลังจากการออกของเจสสิกาในเดือนมีนาคม ค.ศ. 2015—ซิงเกิลชื่อ "แคชมีอิฟยูแคน" โดยได้บันทึกเสียงทั้งในภาษาเกาหลีและญี่ปุ่น และออกจำหน่ายพร้อมกันในเดือนเมษายน ค.ศ. 2015 ในวันที่ 30 มิถุนายน ค.ศ. 2015 เกิลส์เจเนอเรชัน ปล่อยตัวอย่างมิวสิกวิดีโอซิงเกิลใหม่สามเพลงที่กำลังจะมาถึงได้แก่ "ปาร์ตี", "ไลออนฮาตส์" และ "ยูทิงก์" "ปาร์ตี" ออกจำหน่ายเป็นซิงเกิลนำจากสตูดิโออัลบั้มที่ห้า "ไลออนฮาตส์" และมีเพลงชื่อ "เช็ก" เป็นหน้าบี ออกจำหน่ายเป็นการสั่งซื้อสินค้าดิจิทัลผ่านทางเอสเอ็มเอนเตอร์เทนเมนต์ในวันที่ 7 กรกฎาคม ค.ศ. 2015 และซีดีซิงเกิลทางกายภาพออกจำหน่ายในวันที่ 8 กรกฎาคม
"ปาร์ตี" ถูกบรรยายโดยเจฟฟ์ เบนจามิน จากนิตยสาร "บิลบอร์ด" ว่าเป็นเพลงแนวอิเล็กโทรป็อป เขาได้เปรียบเทียบกับกีตาร์ไลน์ของเคที เพร์รี ในเพลง "แคลิฟอร์เนียเกิลส์" (2010) และออโต-จูนของดาฟต์พังก์ ในเพลง "เก็ตลักกี" (2014) จากเว็บไซต์ฟิวส์ เบนจามินเขียนว่า โดยรวมแล้วเพลง "สดใส" ด้วยกีตาร์, "มีชีวิตชีวา" เพราะเครื่องสังเคราะห์เสียง และ "ติดหู" ตรงท่อนฮุก ในบทวิจารณ์จากหนังสือพิมพ์ "เดอะมาเลย์เมล" เขียนว่า เพลงมีความโดดเด่นในเรื่อง "จังหวะ" บับเบิลกัมป็อปที่มีรูปแบบคล้ายกับเพลง "แคลิฟอร์เนียเกิลส์" และ "ทิกทอก" (2010) ของเคชา "ปาร์ตี" เป็นเพลงเกี่ยวกับหญิงสาวออกไปกับเพื่อน ๆ ยามราตรี และกล่าวถึงการดื่มเลมอนโซจู, โมฮิโต และเตกีลา
"ปาร์ตี" เป็นที่ชื่นชมของนักวิจารณ์ เมลิสซา ล็อกเกอร์ จากนิตยสาร"วานิตีแฟร์" บรรยายเพลงนี้ว่า "คึกคะนอง ติดหู" และจัดให้เป็นเพลงที่ดีที่สุดในสัปดาห์ที่สองของเดือนกรกฎาคม ค.ศ. 2015 เคซีย์ ลูวิส จากนิตยสาร"ทีนโว้ก" เขียนว่า "เป็นเพลงชาติซินธ์ป็อปที่สมบูรณ์แบบในฤดูร้อน" และเปรียบเทียบแนวดนตรีกับผลงานของนักร้องชาวอเมริกัน เคที เพร์รี เจฟฟ์ เบนจามิน จากเว็บไซต์ฟิวส์ ระบุว่าเพลงนี้มีเนื้อเพลง "ทำให้เสพติด" และให้ความรู้สึก "อยากออกมาเล่นในเวลากลางคืน ที่มีผู้หญิงทั้งหลายออกมา" นอกจากนี้เขายังตั้งชื่อให้เป็น "เพลงที่ดีที่สุดในฤดูร้อนของปี ค.ศ. 2015" คำวิจารณ์จาก "เดอะมาเลย์เมล" เขียนคำวิจารณ์ในเชิงบวกว่า "ถ้าซูเปอร์เกิร์ลกรุปเกาหลีเกิลส์เจเนอเรชันมีเพลงที่เร่งจังหวะใหม่ บับเบิลกัมป็อปเป็นซิงเกิลที่ขาดไม่ได้ในวันของคุณ เป็นเพลงที่เต็มไปด้วยอารมณ์สดใสเพราะเราไม่รู้ว่าจะเกิดอะไรขึ้น"
"ปาร์ตี" ประสบความสำเร็จเชิงพาณิชย์ในเกาหลีใต้ เปิดตัวบนแกออนดิจิทัลชาร์ตประจำวันที่ 5–11 กรกฎาคม ค.ศ. 2015 และขายได้ถึง 256,390 หน่วยภายในสัปดาห์แรกที่ถูกปล่อยออกมา ขณะที่ขายทางกายภาพขึ้นสูงสุดที่อันดับที่สองบนแกออนอัลบั้มชาร์ต จนในเดือนธันวาคม ค.ศ. 2015 "ปาร์ตี" มียอดขายมากกว่า 843,843 หน่วยในเกาหลีใต้ กลายเป็นเพลงอันดับที่ 58 ที่มียอดขายดีที่สุดในปี ค.ศ. 2015 นอกจากนี้ ยังอยู่ในอันดับที่ 59 ในรายชื่อการแสดงประเภทเพลงยอดเยี่ยมบนแกออนดิจิทัลชาร์ต จากยอดขายดิจิทัล, สตรีมมิง และยอดดาวน์โหลดเบื้องหลังเพลง (instrumental track) ส่วนขายทางกายภาพ กลายเป็นเพลงเปิดตัวที่ขายดีที่สุดของปีในอันดับที่ 34 ด้วยยอดขาย 76,385 ยูนิต
"ปาร์ตี" เปิดตัวที่อันดับที่ 22 บน"บิลบอร์ด" เจแปนฮอต 100 เมื่อวันที่ 20 กรกฎาคม ค.ศ. 2015 สัปดาห์ต่อมาก็ขึ้นสู่อันดับที่ 10 ซึ่งเป็นอันดับสูงสุด บนชาร์ตบิลบอร์ดเวิลด์ดิจิทัลซองส์ เพลงขึ้นสูงสุดที่อันดับที่ 4 ด้วย
คณะทำงานปรับปรุงจากโน้ตในอัลบั้ม "ไลออนฮาตส์"
Party (Girls' Generation song)
เครื่องราชอิสริยาภรณ์ขนแกะทองคำ (สเปน)
เกมพยาบาท
เกมพยาบาท เป็นละครโทรทัศน์ไทย แนวดราม่า ผลิตโดย บริษัท โชคดีมีสุข จำกัด จากบทประพันธ์ของ ระกา นุกูล เขียนบทโทรทัศน์โดย แสงเหนือ กำกับการแสดงโดย ฉัตรชัย นาคสุริยะ นำแสดงโดย รัฐภูมิ โตคงทรัพย์, เอมี่ กลิ่นประทุม, อนุชิต สพันธุ์พงษ์, กุลมาศ ลิมปวุฒิวรานนท์, ศิระ แพทย์รัตน์, จุฬาลักษณ์ จุฬานนท์ และนักแสดงชั้นนำอีกมากมาย ออกอากาศทุกจันทร์-อังคาร เวลา 09.00 / 19.50 น. ทางช่อง 8 10 ตุลาคม พ.ศ. 2559 - 11 ตุลาคม พ.ศ. 2559 (งดออกอากาศตั้งแต่วันที่ 17 ตุลาคม พ.ศ. 2559 - 8 พฤศจิกายน พ.ศ. 2559) เริ่มออกอากาศใหม่ทุกวันพุธ - พฤหัสบดี เริ่ม 5 เมษายน พ.ศ. 2560 - 1 มิถุนายน พ.ศ. 2560 เวลา 09.00 / 20.05 น.
อัคคี นักธุรกิจหนุ่มไฟแรง ที่มีความแค้นต่อครอบครัวของ ฉัตรชนก คู่แข่งทางธุรกิจคนสำคัญที่อัคคีปักใจเชื่อว่าเป็นต้นเหตุทำให้พ่อกับแม่ต้องฆ่าตัวตาย เพราะถูกโกงจนล้มละลาย ยิ่งไปกว่านั้นฉัตรชนกยังเป็นคนรักของ วรรณิศา น้องสาวคนเดียวที่อัคคีรักยิ่งกว่าชีวิต อัคคีจึงกีดกันความรักของฉัตรชนกกับวรรณิศาอย่างจริงจัง ส่วน อำภา แม่ของฉัตรชนก ก็แสดงทีท่ารังเกียจวรรณิศาเช่นกัน เพราะคิดว่าเป็นผู้หญิงไม่มีหัวนอนปลายเท้าหวังจะมาเกาะลูกชายกิน
การตอบรับของละครเรื่องนี้ทั้งหมด 18 ตอน ตอนที่ได้ออกอากาศไป (เมื่อวันที่ 10 ตุลาคม พ.ศ. 2559 - 1 มิถุนายน พ.ศ. 2560) Nielsen ได้วัดค่าเฉลี่ยเรตติ้งละครจากคนทั่วประเทศไทยอยู่ที่ 0.91
การตอบรับของละครเรื่องนี้ทั้งหมด 2 ตอน ตอนที่ได้ออกอากาศไป (เมื่อวันที่ 5 เมษายน พ.ศ. 2560 - 6 เมษายน พ.ศ. 2560) Nielsen ได้วัดค่าเฉลี่ยเรตติ้งละครจากคนทั่วประเทศไทยอยู่ที่ 0.91
เอ็นดับเบิลยูเอ เวิลด์เฮฟวี่เวท แชมเปียนชิป
เอ็นดับเบิลยูเอ เวิลด์เฮฟวี่เวท แชมเปียนชิป หรือ แชมป์โลกเฮฟวี่เวท NWA (NWA World Heavyweight Championship) เป็นเข็มขัดแชมป์โลกมวยปล้ำอาชีพของสมาคม National Wrestling Alliance (NWA) ก่อตั้งเมื่อวันที่ 14 กรกฎาคม ค.ศ. 1948
List of NWA World Heavyweight Champions
NWA World Heavyweight Championship
แชมป์โลกเฮฟวี่เวท NWA
แชมป์โลก PWG
แชมป์โลกแทกทีม PWG
แชมป์โลกเฮฟวี่เวท WCW
แชมป์ฮาร์ดคอร์ WWE
สมุดสีคราม
สมุดสีคราม เป็นละครโทรทัศน์เพื่อส่งเสริมการท่องเที่ยวของจังหวัดสมุทรสงคราม ดำเนินการโดยจังหวัดสมุทรสงคราม และสำนักงานการท่องเที่ยวและกีฬาจังหวัดสมุทรสงคราม โดยละครสมุดสีคราม ถูกสร้างขึ้นเพื่อให้ผู้ชมได้รับความบันเทิงไปพร้อมๆ กับความรู้และมุมมองที่น่าจดจำของจังหวัดสมุทรสงคราม และสร้างความนิยมเพื่อกระตุ้นให้เกิดการท่องเที่ยวในพื้นที่เพิ่มมากขึ้นตามมาสอดคล้องกับแคมเปญโปรโมตจังหวัดท่องเที่ยวใหม่ ภายใต้โครงการ "เมืองต้องห้าม...พลาด" ของการท่องเที่ยวแห่งประเทศไทย
จอจอ-ทเว
จอจอ-ทเว (; 18 มกราคม ค.ศ. 1988 —) เป็นนักวอลเลย์บอลชายชาวพม่าในตำแหน่งมือเซ็ต เขาเป็นส่วนหนึ่งของวอลเลย์บอลชายทีมชาติพม่า และได้รับเหรียญทองแดงจากการแข่งขันกีฬาซีเกมส์ 2009 และซีเกมส์ 2015 นอกจากนี้เขายังได้เข้าร่วมในการแข่งขันเอเชียนเกมส์ 2010 และเอเชียนเกมส์ 2014
จอ จอ ทเว่
ปิศาจจิ้งจอก (เกาหลี)
คูมีโฮ (; ; แปลว่า "หมาจิ้งจอกเก้าหาง") เป็นปิศาจจิ้งจอกอย่างหนึ่ง ตามตำนานและความเชื่อดั้งเดิมของชาวเกาหลี ทำนองเดียวกับปิศาจจิ้งจอกของจีน และปิศาจจิ้งจอกของญี่ปุ่น เชื่อว่าได้รับอิทธิพลมาจากตำนานความเชื่อของจีน
ความเชื่อเรื่องกูมิโอ คือ หมาจิ้งจอกที่สามารถมีอายุยืนถึง 1,000 ปี ก็จะกลายเป็นคูมีโฮ ซึ่งมีพลังอำนาจสามารถแปลงกายเป็นหลาย ๆ สิ่ง หนึ่งในนั้นคือร่างของหญิงสาวสวยยั่วยวน ที่มีจุดประสงค์เพื่อล่อลวงชายหนุ่มโดยเฉพาะ เนื่องจากคูมีโฮต้องการที่จะกลายร่างเป็นมนุษย์อย่างแท้จริงให้ได้ วีธีการกลายร่างของคูมีโฮ คือ การกินหัวใจหรือตับมนุษย์ให้ได้ครบ 100 คน ดังนั้นคูมีโฮจึงมักแฝงตัวอยู่ในบ้านกลางป่า คอยหลอกมนุษย์โดยเฉพาะผู้ชายที่หลงในรูปโฉมงดงามให้มาเป็นเหยื่อของตนคนแล้วคนเล่า
ปัจจุบันมีการอ้างอิงถึงคูมีโฮในวัฒนธรรมร่วมสมัยของเกาหลีหลายประการทั้งภาพยนตร์ ซีรีส์ และการ์ตูนอนิเมะชัน เช่น ภาพยนตร์สยองขวัญเรื่อง "The Fox With Nine Tails" ในปี ค.ศ. 1994 และในซีรีส์หลายเรื่อง เช่น ' ในปี ค.ศ. 2004, "My Girlfriend is a Gumiho" ในปี ค.ศ. 2010 และ' ในปีเดียวกัน เป็นต้น
กูมิโฮ
ปีศาจจิ้งจอก (เกาหลี)
Kumiho
เฟิ้ง หย่วนเจิง
หยาง โหย่วหนิง
Olympique Gymnaste Club Nice Côte d'Azur
Gilbert Koomson
วงแหวนของรีอา
ดาวบริวารของดาวเสาร์ รีอา อาจมีวงแหวนบางๆ ซึ่งประกอบด้วยแถบ 3 แถบ ซึ่งแคบและค่อนข้างหนาแน่น นี่อาจเป็นการค้นพบวงแหวนครั้งแรกของดาวบริวาร การค้นพบที่อาจจะเกิดขึ้นนี้ถูกประกาศในวารสารไซเอินซ์ เมื่อวันที่ 6 มีนาคม พ.ศ. 2551
ในเดือนพฤศจิกายน พ.ศ. 2548 ยานแคสซีนี พบว่าอิเล็กตรอนของสนามแม่เหล็กดาวเสาร์ลดต่ำลงไปในบริเวณใกล้กับรีอา ตามที่คณะผู้สำรวจกล่าว รูปแบบของการลดต่ำนี้อธิบายได้อย่างดีที่สุด คืออิเล็กตรอนจะต้องถูกดูดโดยวัตถุแข็งที่ก่อขึ้นในแนวเส้นศูนย์สูตร ซึ่งอาจมีขนาดตั้งแต่หลายเดชิเมตรไปถึงหลายเมตร แต่ต่อมายานแคสซินีก็ไม่สามารถถ่ายภาพวัตถุแข็งดังกล่าวได้ และในเดือนสิงหาคม พ.ศ. 2553 ก็ประกาศว่าดาวรีอา อาจไม่มีวงแหวนอยู่ ทำให้ปริศนาที่อิเล็กตรอนของสนามแม่เหล็กดาวเสาร์หายไป ก็ยังคงไม่มีคำตอบ อย่างไรก็ตาม ผิวบริเวณเส้นศูนย์สูตรของรีอามีแถบสีน้ำเงินซึ่งอาจเป็นรอยจากการปะทะกับวัตถุหลุดวงโคจร และมันก็ถูกทิ้งเป็นปริศนาต่อไป
ทเวนตีฟอร์แครัตแมจิก (เพลง)
"ทเวนตีฟอร์แครัตแมจิก"  เป็นเพลงของนักร้อง-นักแต่งเพลงชาวอเมริกัน บรูโน มาส์ จากสตูดิโออัลบั้มชุดที่สาม "ทเวนตีฟอร์แครัตแมจิก" (ค.ศ. 2016) ค่ายเพลงแอตแลนติกเรเคิดส์ปล่อยเพลงนี้เป็นซิงเกิลแรกในอัลบั้ม ในวันที่ 7 ตุลาคม ค.ศ. 2016
พรรคแรงงานสังคมนิยมฮังการี
พรรคแรงงานสังคมนิยมฮังการี (, MSzMP) เป็นพรรคการเมืองลัทธิมากซ์–เลนิน ที่ปกครองสาธารณรัฐประชาชนฮังการี ระหว่าง ค.ศ. 1956 ถึง ค.ศ. 1989 พรรคแรงงานสังคมนิยมฮังการีถูกจัดตั้งขึ้นจากรากฐานของพรรคประชาชนแรงงานฮังการี ระหว่างการปฏิวัติฮังการี ค.ศ. 1956 โดยมียาโนช กาดาร์ เป็นเลขานุการลำดับที่หนึ่ง พรรคแรงงานสังคมนิยมฮังการีควบคุมกองกำลังของตน คือ กองทัพประชาชนฮังการี